অন্য দুনিয়া ডেস্ক: ইন্টারনেটে ভাইরাল হয়েছে, সুরসুরি বা কাতুকুতু দেওয়ার পর একটি শিশু গরিলার হাসির ভিডিও। অনাথ এই গরিলার নাম লুনিংগু। যখন তার বয়স ৮ মাস ছিল, সেসময় শিকারীদের হাতে তার বাবা-মার মৃত্যু হয়। একা হয়ে পড়া এই গরিলাকে অন্যান্য হিংস্র প্রাণীর আক্রমণ থেকে উদ্ধার করে নিয়ে আসেন গণতান্ত্রিক কঙ্গো প্রজাতন্ত্রের গরিলা রক্ষাকারী একটি সংস্থার লোকজন। গরিলাদের শেষ আশ্রয়স্থল হিসেবে পরিচিত ভিরুনগা ন্যাশনাল পার্কে ২০১৬ সালে গরিলাটির ঠাঁই হয়।